钦定古今图书集成/明伦汇编/闺媛典/第063卷 > 林泓妻沈氏〈徐氏附〉
## 钦定古今图书集成/明伦汇编/闺媛典/第063卷 > 林泓妻沈氏〈徐氏附〉

按《平湖县志》：沈氏，林泓妻。与泓弟妻徐氏俱避兵逃
窜。沈氏先遇兵，其翁匿稻塍中，闻氏呼：“速杀我”，乃出
拜曰：“请宥我妇。”兵嗤而刺杀之，沈亦被创死。复相传
一妇携幼女溺水，泓弟验之，则其妻徐氏也。女尚未
去于怀，下裳百结不能解。邑人施弘烈为撰《双烈传》。